Giedrės Riškutės ir Algio Kariniausko (1953-2009) parodos atidarymas
2020-03-06 18:00 (Europe/Helsinki) | „Laiptų galerija”
Kovo 6 d. (penktadienį), 18 val. Laiptų galerijoje – Giedrės Riškutės ir Algio Kariniausko (1953-2009) parodos atidarymas.
Giedrė Riškutė – tarptautinio festivalio ,,Šiaulių Monmartro Respublika“ plenerų dalyvė.Vilniaus Dailės akademijoje studijavo scenografiją ir tapybą. Dėstė Lietuvos Edukologijos universitete, šiuo metu – Vytauto Didžiojo universiteto profesorė. G. Riškutė – tarptautinių ir Lietuvos kūrybinių simpoziumų, plenerų, grupinių parodų dalyvė, tarptautinių tapytojų konkursų laureatė, Dailininkų sąjungos, LATGA narė. Lietuvoje privačiose kolekcijose yra per 300 autorės darbų. G. Riškutė-Kariniauskienė dirbo Kauno muzikiniame teatre teatro dailininke, yra sukūrusi scenografiją ir kostiumus 45 pastatymams, Pasaulio lietuvių dainų ir šokių šventėms.
Algis Kariniauskas (1953-2009) – lietuvių scenografas, tapytojas. Buvo Lietuvos dailininkų sąjungos ir Lietuvos teatrų sąjungos narys, Vilniaus dailės akademijos dėstytojas, Kauno muzikinio teatro vyriausiasis dailininkas, Lietuvos nacionalinio operos ir baleto teatro dailininkas statytojas. Nuo 1983 m. surengė per 20 personalinių tapybos parodų Vilniuje, Klaipėdoje, Šiauliuose, Vokietijoje. Dailininkas buvo apžvalginių dailininkų tapybos parodų Taline, Toronte, Vilniuje, Budapešte, Kopenhagoje, Šiauliuose ir kt. bei tarptautinių prestižinių scenografijos parodų Vilniuje, Maskvoje dalyvis. Darbų yra Lietuvos teatro, muzikos ir kino, Lietuvos dailės, Maskvos teatro muziejuose, privačiose kolekcijose.
Parodų atidarymo renginiai nemokami.
Paroda veiks iki balandžio 4 d.

Romansų popietė „Kai suvirpina stygą širdies…“
2020-03-08 12:00 | P. Višinskio viešoji biblioteka
Kovo 8 d., sekmadienį, 12 val. Šiaulių apskrities Povilo Višinskio viešosios bibliotekos Konferencijų salėje vyks romansų popietė „Kai suvirpina stygą širdies…“
Popietėje koncertuos:
Kelmės romansų atlikėjų grupė „Intriga“;
Mažeikių romansų atlikėjų grupė „Širdies aidas“;
Šiaulių r. Verbūnų romansų atlikėjai;
Šiaulių poezijos ir kitų menų mėgėjų asociacijos „Menų šaltinis“ romansų atlikėjų grupė „Darna“;
Šiaulių pagyvenusių žmonių asociacijos vyrų duetas;
Romansų atlikėja Vilhelmina Imbrienė

Koncertas SVAJINGA KLASIKA
2020-03-08 16:00 - 17:00 | „Polifonijos” salė
Tikriausiai nerasime kompozitoriaus, kurio muzikinio gyvenimo kelio nėra vedusi mūza. Vieni kompozitoriai jas nuolat vaikosi, o kitiems – tai kasdienė būsena, įkvepianti kurti nekasdienius šedevrus. Šios tarpininkės tarp žemiško ir kūrybinio pasaulio yra apipintos begale legendų, tačiau kovo 8 dienos koncerte M. Katinas (fortepijonas) ir J. Mačys (fleita) sukurs svajomis apipintą vakarą, kuriame kiekviena moteris galės pasijusti tarsi mūza.
Atlikėjai:
Mantautas Katinas (fortepijonas)
Justinas Mačys (fleita)
Programoje:
Pietro Morlacchi „Il Pastore Svizzero“ (Šveicarų piemenėlio daina)
Balys Dvarionas Elegija „Prie ežerėlio“
Piotras Čaikovskis Lenskio arija iš operos „Eugenijus Oneginas“
Sergej Rachmaninov Elegija Op. 3 No.1 ir Preliudai Op. 32 No. 10 bei Op. 32 No. 12 fortepijonui
Benjamin Godard Trijų pjesių siuita Op. 116 fleitai ir fortepijonui
Ferenc Liszt Ispaniškoji rapsodija fortepijonui
Pablo de Sarasate Fantazija George’o Bizet operos „Carmen“ motyvais
Bendra trukmė 1 val. 20 min.
___________________
Bilietų kaina 8 ir 6 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

Lietuvos balso ketvirtfinalis
2020-03-08 19:00 | Šiaulių arena
Kovo 8 dieną Šiaulių arenoje savo akimis pamatyk dvylika stipriausių balsų šalyje, pasiruošusių kovai iki paskutinės natos! Įspūdingi Lietuvos balso profesionalų komandos sukurti muzikiniai šou, tik gyva muzika, išskirtiniai Justino Jaručio, Donato Montvydo, Monikos Liu ir Monique pasirodymai ir jaudinanti kova, dėl galimybės patekti į pusfinalį! Išgirsk ir pamatyk tuos, apie kurios šiemet garsiai kalbės visa Lietuva.

Poezijos ir muzikos vakaras Just.Marcinkevičiaus 90-ojo gimtadienio dieną „Viešpatie, nejaugi neprašvis?"
2020-03-10 18:00 | „Laiptų galerija”
Kovo 10 d.(antradienį) 18 val. Poezijos ir muzikos vakaras Just.Marcinkevičiaus 90-ojo gimtadienio dieną „Viešpatie, nejaugi neprašvis?”. Dalyvauja: aktorius Andrius Bialobžeskis, klarnetininkas Haroldas Parulis. Bilietai: 5 / 2,5 Eur.
,,Maironį aš sieju su pirmuoju Lietuvos atgimimu, o J.Marcinkevičių – su antruoju“ (Valentinas Sventickas).
,,Lietuva, ačiū Dievui, netapo išdeginta žeme, čia dygo ir augo gyvenimas. Sakom, netikras gyvenimas. Taip, reikėjo ir apsimesti, ir meluoti, ir prisitaikyti. O ar mes žinom, kas yra tikras gyvenimas? Ar maža apsimetimo, melo ir prisitaikymo šiandien, Nepriklausomoj Lietuvoj? Nebuvo, nėra ir nebus sterilaus gyvenimo. Sterili tiktai mirtis. (…)“

(iš Just.Marcinkevičiaus esė „Taburetė virš galvos“)

Maloniai kviečiame!

Filip Kirkorov koncertas
2020-03-15 19:00 | Šiaulių arena
Viena ryškiausių populiariosios muzikos žvaigždžių Filipas Kirkorovas grįžta į Lietuvą. Čia jis pristatys savo naujausią programą – #Цветнастроения (liet. #nuotaikosspalva). 2019 metais kartu su legendiniu „Cirque du Soleil“ režisieriumi Franco Dragone sukurtas šou yra tarsi logiškas praeitos F. Kirkorovo programos („Aš“) tęsinys, tačiau čia žiūrovai popkaralių išvys visai kitoje šviesoje.
Šimtai kostiumų, dešimtys šokėjų, naujausi hitai ir žiūrovų laukiamos laiko patikrintos dainos. Be to, kaip ir per kiekvieną F. Kirkorovo šou, čia netrūks įspūdingų dekoracijų, šviesų šou, 3D projekcijų. Atlikėjas savo žiūrovams paruošė daug siurprizų ir staigmenų, tad akivaizdu, kad po šio koncerto žiūrovų nuotaikos spalva (orig. #цветнастроения) bus išties ryški!
„Tam, kad judėtum į priekį, kartais reikia viską pradėti nuo nulio“ – mėgsta kartoti F. Kirkorovas. Šiuos žodžius jis nuolat patvirtina savo naujausiomis šou programomis, kurios kaskart tampa vis įspūdingesnės, ryškesnės, technologiškai pažangesnės. Naujausiame šou kiekvieną dainą lydi specialiai jai sukurtos vizualizacijos ir šokėjų pasirodymai, tad žiūrovai galės pasijusti įtraukiančios ir fantastiškos istorijos herojais bei liudininkais.

SUBTILU-Z koncertas
2020-03-20 18:00 | „Polifonijos” salė
Jau trečius metus iš eilės Polifonijos kamerinėje salėje minime frankofonijos dieną! Pastaraisiais metais šią dieną švęsdami su romantiškomis dainomis, šiemet ją sutiksime su trenksmu! Keturi vyrukai, pasivadinę „Subtilu-Z“, turi savo nepakartojamą skambesį, kurio nesupainiosi su niekuo. Šiauliams „Subtilu-Z“ jau ruošia programą, kurioje galėsite išgirsti ir prancūzišku jausmu dvelkiančių kūrinių.
Subtilu-Z:
Povilas Velikis (akordeonas),
Dmitrijs Mihailovs (akordeonas),
Laurynas Vaitkus (birbynė)
Vytautas Švažas (mušamieji, perkusija)
Apie „Subtilu-Z“:
Kolektyvas, kaip akordeonistų duetas, įsikūrė 2005 metais ir iki 2008 metų išsiplėtė iki kvarteto. Tokios sudėties išliko iki šių dienų – Povilas Velikis (akordeonas), Dmitrijs Mihailovs (akordeonas), Laurynas Vaitkus (birbynė) ir Vytautas Švažas (mušamieji, perkusija). Per šį laiką grupei pavyko sukurti savo unikalų skambesį, kurio nesupainiosi su niekuo, tai world/fussion, jazz, rock, modern folk, crossover stilių muzika.
Subtilu-Z daug koncertuoja užsienyje, pasauliui pristatydama savo autorinę bei lietuvių kūrėjų muziką. Koncertuose taip pat galima išgirsti lietuvių liaudies temas, gerai žinomus populiarius kūrinius, atliktus tik jiems būdingu stiliumi. Lietuviško autentiškumo grupei priduoda nacionalinis pučiamasis instrumentas birbynė, turintis unikalų tembrą, kuriame galima išgirsti duduko, saksofono, klarneto atspalvius… O ši grupė yra vienas tų retų atvejų pasaulyje, kai klausytojas gali išgirsti jo tembrą ir galimybes.
Klausytojai po koncertų kone vienbalsiai teigia, kad grupės nepriekaištingas muzikos atlikimas nepalieka abejingų. Energetika tiesiog sprogsta visų koncertų metu ir to neatsiejama dalimi yra kiekvienas grupės narys. Ir nesvarbu ar jie groja savo kūrybos muziką, džiazo standartą, rock – pop, ar modernų folką, jų koncertuose tai skamba dar negirdėtai.
Subtilu-Z koncertavo įvairiose pasaulio šalyse (JAV, Rusija, Kinija, Vokietija, Danija, Olandija, Belgija, Norvegija, Italija, Ukraina, Kazakstanas, Baltarusija, Lenkija, Latvija, Estija).
___________________
Bilietų kaina 12 ir 10 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

„Humoro klubas“ su programa „4 Donatai“
2020-03-20 19:00 | Šiaulių arena
Turas absoliučiai nieko nesusijęs su panašaus pavadinimo muzikos grupe, o ir „Humoro klube“ nėra nė vieno Donato. Tikėtina, kad ir nebus.
Į sceną lips:
Paulius Ambrazevičius
Mantas Bartuševičius
Vaidotas Šiožinis
Dominykas Klajumas
Durys: 18:00
Pasirodymas: 19:00

Krivoe Zerkalo su programa "50 juoko atspalvių"
2020-03-25 19:00 | Šiaulių arena
Programos atlikėjai:
А.Морозов/ A. Morozovas
М.Белов/ M. Belovas
Д.Руднева/ D. Rudneva
О.Невежина/ O. Nevėžina
Jie sako, kad humoras yra retas meno žanras ir tam reikia specialaus požiūrio. Ne visi gali tai įvaldyti ir kiekvieną kartą sukurti kažką naujo pakeliant publikos nuotaiką, leidžiant pailsėti ir atsipalaiduoti, nuoširdžiai juoktis iš visos „dūšios”.
Šiame renginyje bus gausu išskirtinio humoro, netikėtumų, geriausių anekdotų, aktualių monologų, juokingų situacijų ir, be abejo, didžiulio pozityvo.
Dvejojantiems apsilankyti šiame renginyje galime tik patikintii – būsite įtraukti į dvi valandas truksiantį linksmybių ir juoko maratoną!
Nuolatiniai TV laidos „Kreivas veidrodis“ dalyviai yra talentingi ir profesionalūs aktoriai, kurie savo įvairiapusiškumo dėka surenka pilnas žiūrovų sales įvairiose pasaulio šalyse. Televizijos laida „Kreivas veidrodis“ iš pradžių buvo kuriamas kaip televizijos teatras su humoristinėmis pertraukomis ir miniatiūromis, tačiau laikui bėgant populiarus pasirodymas išaugo į grandiozinį aukšto meistriškumo renginį, kurio geriausias įvertinimo atspindys – publikos juokas.

Mugė "Terbakrauskis"
2020-05-07 08:00 - 2020-05-08 17:00
Gegužės 8-9 dienomis aikštėje prie Šiaulių PC „Tilžė” vyks kasmetinė prekybininkų mugė „Terbakrauskis”. Lauke bus įrengta pramogų zona su smagiomis veiklomis vaikams, atrakcionai, edukacijos visai šeimai. Abi dienas vedėjas užims publiką, praves žaidimus bei dalins prizus siurprizus. Scenoje koncertuos žinomi Lietuvos atlikėjai, tokie kaip grupė „Du Donatai“, grupė „Žemaitukai“ bei Nijolė Pareigytė-Rukaitienė.

,,Piknikas su knyga" Laiptų galerijos sode
2020-07-21 18:00 | „Laiptų galerija”
Liutauro Degėsio knygos „Lengva nebus” priimtuvės ,,Piknikas su knyga” ,,Laiptų galerijos” sode liepos 21 d. 18 val. Dalyvauja rašytojas, eseistas Liutauras Degėsys. Moderatorius – literatūrologas, hum. mokslų dr. Nerijus Brazauskas.
Piknikas – visad smagus ir džiugesio teikiantis įvykis. O kartu su knyga gali virsti intriguojančiu filosofiniu ar psichologiniu žaidimu.
Naujajame romane Liutauras Degėsys perspėja: nėra lengva, lengva nebus ir būti lengva negali, jei leidžiamės tyrinėti herojų psichikos problemų gelmes. Jei ryžtamės gilintis į personažų dvasinio gyvenimo perspektyvas, – jų sielvartą, meilę ir neapykantą, pavydą ir praregėjimą, – aiškintis pasąmonės klodus, klaidžioti vidinio nerimo ir vienatvės kambariuose, vis po truputį artėjant prie savęs.
Liutauras Degėsys – poezijos knygų, romanų ir esė rinktinių autorius, įvertintas Kultūros ministerijos premijomis už publicistiką bei Vyriausybės kultūros ir meno premija už poeziją ir filosofinių esė knygas. Vilniaus universitete baigė psichologijos studijas, apgynė humanitarinių mokslų filosofinės krypties daktaro laipsnį.
Galėsite įsigyti naujausią L.Degėsio knygą.
Esant prastam orui, persikelsime į salę.
Bilietai: 5 Eur.
Teirautis: 8 (41)20 06 43

Susitikimas „Kiemuose“ su Pauliumi Ambrazevičiumi ir Rimu Šapausku
2020-07-23 17:30
2020 metų vasarą projektas „Kiemai“ į Šiaulių miesto ir rajono daugiabučių kiemus grįžta su dar daugiau idėjų ir pramogų šiauliečiams – nauji diskusijų dalyviai, naujos pokalbių temos ir nauji kiemai! Pirmasis susitikimas – jau liepos 23 d., ketvirtadienį, 17.30 val. Gardino g. 7 kieme (Pietiniame mikrorajone)!
Publikos čia lauks ir intriguojančia tema „Humoras, kaip (iš)gyvenimo forma“ diskutuos Lietuvoje gerai žinomi žmonės – vertėjas, humoristas, televizijos laidų vedėjas Paulius Ambrazevičius ir žurnalistas, laidų ir renginių vedėjas Rimas Šapauskas.
Nuo 17.00 val. besirenkančius į renginį sveikins grupė „The Phonic Strings“.
Šiaulių apskrities Povilo Višinskio viešosios bibliotekos organizuojamas renginių ciklas „Kultūra ant slenksčio: kultūrinė kiemų intervencija“, šiauliečių trumpai pramintas „Kiemais“, jau antrus metus kviečia šiauliečius ir miesto svečius susitikti daugiabučių namų kiemuose, kur publikos lauks nauji įdomūs diskusijų dalyviai, intriguojančios pokalbių temos, edukaciniai užsiėmimai vaikams.
Pirmaisiais metais projekto organizatorės ŠAVB lūkesčiai pasiteisino su kaupu – „Kiemai“ į daugiabučių kiemuose vykusius susitikimus su žinomais kultūros ir visuomenės veikėjais pritraukė mases žiūrovų, bendram kūrybiniam procesui sujungė miesto kultūros, verslo, jaunimo organizacijas, daugiabučių namų administratorius ir bendruomenes, įtraukė net tuos asmenis, kurie abejingai žvelgia į kultūrinius renginius ir retai juose dalyvauja. 2019 m. ŠAVB projektas „Kiemai“ Šiaulių miesto savivaldybės įvertintas kaip geriausias metų kultūrinės edukacijos projektas Šiauliuose.
Todėl nepraleisk progos sudalyvauti ir pasikalbėti taip, kaip seniai nesikalbėjome – savo miesto kieme!

Koncertas „Volare! Gražiausios visų laikų dainos“
2020-08-21 19:00 | Šiaulių kultūros centras
Lietuvos kultūrinį gyvenimą netikėtai sukaustęs karantinas nutildė visų operos teatrų bei koncertų salių scenas. Po daugiau kaip tris mėnesius trukusios tylos gyvenimas pagaliau atgyja ir iš visur pradeda sklisti muzikos garsai. Šis koncertas skirtas visiems išsiilgusiems tikros klasikinės dainos. Trys jauni operos solistai Juozas Janužas (tenoras), Gopalas Michailovskis (baritonas) ir Simonas Strazdas (bosas) klausytojus kviečia į užburiančią muzikinių įspūdžių kelionę po klasikinės dainos pasaulį: nuo klasikinių neapolietiškų dainų iki žymiausių XX amžiaus estrados šlagerių. Koncerto solistai – trys jauni, talentingi bei perspektyvūs dainininkai, tarptautinių konkursų laureatai, buvę prof. Virgilijaus Noreikos dainavimo klasės ugdytiniai, per savo neilgą karjeros kelią jau sukūrę vaidmenų Lietuvos bei užsienio operų pastatymuose.
Koncertas rugpjūčio 15 d. 19 val. Šiaulių kult9ros centre.
Bilietai čia.
Programoje:
F. Lehar, C. A. Bixio, L. Denza, R. Leoncavallo, E. Cannio, V. Jurgutis, M. Grever, N. Brodszky, M. Petrauskas ir kt.
Atlikėjai:
Juozas Janužas (tenoras, 28 m.)
Dainavimo meistrystės sėmėsi iš profesoriaus V. Noreikos, bei kitų pedagogų. Šiuo metu dainuoja Lietuvos nacionaliniame operos ir baleto teatre, koncertuoja su įvairiais atlikėjais, chorais, pučiamųjų, bei simfoniniais orkestrais. Daugelio tarptautinių dainavimo konkursų laureatas.
Gopalas Michailovskis (baritonas, 27 m.)
Dainavimo mokėsi Lietuvos muzikos ir teatro akademijoje pas profesorius V. Noreiką ir A. Janutą. Respublikinių bei tarptautinių konkursų laureatas, televizijos projektų „Lietuvos balsas“ ir „Mes vieno kraujo“ finalininkas. Nuolat koncertuoja kaip solistas su įvairiais muzikos atlikėjų kolektyvais. 2016 m. sukūrė pagrindinį vaidmenį P. Čaikovskio operoje „Eugenijus Oneginas“, kurią transliavo Lietuvos nacionalinis radijas ir televizija. Dirbo su dirigentais M. Staškumi, M. Barkausku, režisieriais J. Sodyte-Bradauskiene, M. S. Šimulynaite, N. Petroku.
Simonas Strazdas (bosas, 28 m.)
Dainavimo mokėsi pas prof. V. Noreiką, stažavosi Vokietijoje pas prof. S. Stamenkovič. Šiuo metu studijuoja Lietuvos muzikos ir teatro akademijoje, magistro pakopoje doc. J. Čiurilaitės klasėje. 2020 m. Suomijoje atliko Don Alfonso vaidmenį W.A.Mozarto operoje „Visos jos tokios”. Dirbo su žymiausiais Lietuvos ir užsienio dirigentais (G. Rinkevičius, M. Staškus, M. Barkauskas, J. Geniušas, R. Šumila, M. Lehtinen) bei režisieriais D. Ibelhauptaite, S. Uždavinys, J. Sodyte-Bradauskiene, V. Kiljunen). Julita Lukminaitė (fortepijonas, 23 m.)
Julita Lukminaitė (fortepijonas, 23 m.)
Savo pianizmo įgudžius tobulino pas žymius fortepijono meistrus: G. Gedvilaitę, P. Geniušą, G. Alekną, J. Karnavičių, A. Gavrilov, M. F. Battista, M. Rubackytę, A. Žlabį. Respublikinių bei tarptautinių konkursų laureatė, aktyviai koncertuojanti kaip solistė bei kamerinių ansamblių atlikėja. Šiuo metu studijuoja Lietuvos muzikos ir teatro akademijoje prof. R. Rikterės fortepijono klasėje.

Tarptautinis festivalis „Big Band Festival Šiauliai 2020“
2020-09-11 18:00 - 2020-09-12 23:30 | Saulės laikrodžio aikštėje (Ežero g. 64)
Šiaulių miesto koncertinė įstaiga „Saulė“ rugsėjo 11–12 dienomis kviečia susitikti Šiauliuose, Saulės laikrodžio aikštėje (Ežero g. 64), kur vyks kokybiškos džiazo muzikos šventė kiekvienam muzikos mylėtojui – tarptautinis festivalis „Big Band Festival Šiauliai 2020“.
Puikiais pasirodymais galėsime džiaugtis net 2 dienas. Scenoje išvysime gerai žinomus atlikėjus ne tik iš Lietuvos, bet ir iš užsienio. Į vienuoliktąjį festivalį atvyksta svečiai iš Prancūzijos, Švedijos, Suomijos, Latvijos bei didžiųjų Lietuvos miestų. Net neabejojame, kad gerų emocijų ir nuostabios muzikos prisisotins tiek jaunas, tiek solidaus amžiaus festivalio žiūrovas!
Į visus koncertus įėjimas laisvas!
Festivalio programa:
Rugsėjo 11 d.
18:00–19:30 Latvijos radijo bigbendas ir Kristīne Prauliņa (Latvija), trimitininkas Lasse Lindgren (Švedija). Meno vadovas ir dirigentas Kārlis Vanags.
19:45–21:15 Šiaulių bigbendas (Lietuva) ir Ismo Haavisto (Suomija). Meno vadovas ir dirigentas Raitis Ašmanis.
21:30–23:00 Kauno bigbendas ir Linas Adomaitis (Lietuva). Meno vadovas ir dirigentas Jievaras Jasinskis.
Rugsėjo 12 d.
17:00–17:45 Šiaulių „Romuvos“ gimnazijos džiazo orkestras (Lietuva). Meno vadovas ir dirigentas Romualdas Žukauskas.
18:00–19:30 Klaipėdos džiazo orkestras ir Edita Bodrovaitė-Rukienė, Gabrielė Urbonaitė, Kristina Gurauskaitė (Lietuva). Meno vadovas ir dirigentas Kęstutis Sova.
19:45–21:15 Vilniaus bigbendas ir Paulina Paukštaitytė (Lietuva). Meno vadovas Rokas Jaunius.
21:30–23:00 Electro Swing & Future Funk grupė „Lamuzgueule“ (Prancūzija).

Muzikinis spektaklis „Mažvydas“
2020-11-19 19:00 | Šiaulių arena
Unikalus muzikinis spektaklis „Mažvydas“, jungiantis istoriją ir poeziją, realius faktus ir kūrybos laisvę, pasakoja apie pirmosios lietuviškos knygos – „Katekizmo“ – gimimą, jos autorių Martyną Mažvydą, jo dramatišką ir sudėtingą gyvenimą, apie lietuvybės sklaidos sąlygas, iššūkius ir realybę XVI amžiuje, didelių politinių ir religinių permainų fone.
Renginys Šiaulių arenoje vyks lapkričio 19 d. 19 val.
Bilietai čia.
Kiekviena valstybė, kiekviena tauta įprasmina savo pirmosios knygos nacionaline kalba gimimą kaip pamatinį egzistencijos ženklą. Kiekviena lietuvių karta grįžo, grįžta ir grįš prie Mažvydo „Katekizmo“ tekstų ir kontekstų, savaip juos suprasdama, reflektuodama, bet niekada nekvestionuodama mūsų pirmosios knygos vertės.
Mylimo žmogaus netektis, dramatiški sprendimai ir savanoriška tremtis – tai naujam gyvenimui prisikėlusi Mažvydo drama pagal Justiną Marcinkevičių, kuri po kovo 11-osios premjeros dar kartą atgis rudenį. Net patys didžiausi muzikinio teatro ir šviesaus atminimo rašytojo gerbėjai neliko abejingi įtaigiam tekstui, širdį veriančioms arijoms ir įvairius stilius apjungiančiai muzikai – čia visi atrado sau artimus dalykus.
„Ačiū už šiurpuliukus, bėgiojančius oda, už laimės jausmą, už ašarų gumulą gerklėje. Aš netikėjau, net neįsivaizdavau, kad taip skoningai, lengvai, taip profesionaliai ir šiuolaikiškai visa kūrybinė komanda perteiks lietuvybę ir mums visiems taip puikiai žinomą „Mažvydą“. Nuostabus, kokybiškas spektaklis, gera solistų ir choro balsų, vizualizacijų, scenografijos ir šokio dermė“, – po premjeros įspūdžiais dalinosi apstulbę žiūrovai.
Specialiai Nepriklausomybės atkūrimo 30-mečiui susibūrė išskirtinė kūrybinė grupė ir žiūrovų įvertinti aktoriai bei atlikėjai: Vladas Bagdonas, Giedrius Arbačiauskas, Monika Marija, Mantas Jankavičius, Rokas Laureckis, Jovita Vaškevičiūtė, Rokas Spalinskas ir kiti. Šiuo muzikiniu spektakliu kartu paminėtos Just. Marcinkevičiaus 90-osios gimimo metinės.
„Tai įkvepia patriotiškumo ir tikėjimo, kad ir vieno žmogaus padaryti darbai nulemia visos tautos egzistencinę ateitį. Šis pasakojimas atskleis, kokį lietuviškos raštijos palikimą šiandien turime, kaip jo pagrindu vystosi mūsų kalba ir išsaugo trapų mažos tautos identitetą. Mūsų tautoje yra personalijų ir kūrėjų, kurie verti pasaulinės auditorijos dėmesio. Be to, pats projektas išskirtinis tuo, kad gimsta žanriškai visiškai naujas kūrinys, jis bus atliekamas netradicine maniera“, – teigia režisierius Kęstutis Stasys Jakštas.
Ši projekto sumanytojo – valstybinio ansamblio „Lietuva“ premjera yra vienas iš bandymų prisiliesti prie klasikos, atveriant ją ir paverčiant sava, suprantama ir artima kuo didesniam žiūrovų ratui. Koliažinis žanras klasikinės operos pagrindu vienija įvairius muzikos stilius, todėl opera „Mažvydas“ sujungė tautinių ir simfoninio orkestro styginių instrumentų, varinių pučiamųjų ir elektroninės muzikos skambesį, kino filmams būdingą muziką ir populiariosios muzikos stilių.
Naujienas sekite valstybinio ansamblio „Lietuva“ socialinių tinklų Facebook ir Instagram paskyrose, taip pat oficialioje svetainėje www.ansamblis-lietuva.lt
DALYVAUJA:
Solistai:
Mažvydas – Vladas Bagdonas / Giedrius Arbačiauskas
Mažvydo mylimoji Marija – Monika Marija / Dovilė Kazonaitė
Mažvydo sūnus Kasparas – Mantas Jankavičius / Rokas Spalinskas
Mažvydo posūnis Kristupas – Rokas Laureckis
Mažvydo antroji žmona Benigna – Jovita Vaškevičiūtė / Joana Gedmintaitė
Liuteronų kunigas, Mažvydo pusbrolis Vilentas – Saulius Vasiliauskis
Vienuolis-inkvizitorius – Martynas Žukauskas
Atlikėjai: Valstybinis ansamblis „Lietuva“
KŪRYBINĖ GRUPĖ:
Režisierius – Kęstutis Stasys Jakštas
Libreto ir scenarijaus autorius – Arnas Ališauskas
Kompozitorius – Jonas Jurkūnas
Dirigentas – dr. Egidijus Kaveckas
Scenografas – Gintaras Makarevičius
Kostiumų dailininkė – Olga Filatova-Kontrimienė
Choreografė – Aušra Krasauskaitė
Projekcijų dailininkas – Rimas Sakalauskas
Šviesų dailininkas – Audrius Jankauskas
VADOVAI:
Ansamblio vadovė – Edita Katauskienė
Meno vadovas – Giedrius Svilainis
Orkestro vadovas – dr. Egidijus Kaveckas
Vyr. chormeisteris – Algimantas Kriūnas
Vyr. baletmeisteris – Edgaras Suprunas
Spektaklio trukmė – 2 val. 30 min. (du veiksmai, viena pertrauka)

Lietuvos Nepriklausomybės Akto signatarų klubo leidinio pristatymas
2021-09-02 17:00 | P. Višinskio viešoji biblioteka
Rugsėjo 2 d., ketvirtadienį, 17 val. kviečiame į leidinio „1990 metų rinkimų į Lietuvos Tarybų Socialistinės Respublikos Aukščiausiąją Tarybą dokumentai“ pristatymą, kuris vyks Šiaulių apskrities Povilo Višinskio viešosios bibliotekos Konferencijų salėje.
Laikantis saugumo reikalavimų privaloma renginio žiūrovų ir dalyvių išankstinė registracija INTERNETU arba renginio vietoje.
Leidinyje pristatomi 1990 m. vasario 24 d. rinkimų į dvyliktojo šaukimo Lietuvos TSR Aukščiausiąją Tarybą dokumentai, nušviečiamas Lietuvos Persitvarkymo Sąjūdžio Steigiamajame suvažiavime pasirinktas kelias į Lietuvos valstybės nepriklausomybės atkūrimą, dalyvaujant rinkimuose į Tarybų valdžios aukščiausius valdymo organus. Knygoje atskleidžiami ir Sąjūdžio santykiai su Lietuvos komunistų partija, rinkimų dinamika ir sudėtingumas, Sąjūdžio ir komunistų partijos keliai į šiuos rinkimus, partijų kūrimasis ir didžiulė įtampa artėjant istoriniam 1990 metų kovo 11 dienos apsisprendimui.
Renginyje dalyvaus:
• Knygos sudarytoja, Lietuvos Nepriklausomybės Akto signatarų klubo prezidentė Birutė Valionytė;
• Lietuvos Nepriklausomybės akto signatarai Justas Vincas Paleckis, Saulius Pečeliūnas ir Zigmas Vaišvila.
Renginį moderuos – Lietuvos Nepriklausomybės Akto signatarė Irena Andrukaitienė.
Renginio partnerė – Šiaulių apskrities Povilo Višinskio viešoji biblioteka.

Tarptautinis Drakono valčių festivalis
2021-09-04 11:00
Kviečiame visus Šiaulių miesto gyventojus ir svečius į komandines Tarptautines „Drakono“ valčių varžybas, kurios vyks rugsėjo 4 d. 11 val. Šiaulių irklavimo bazėje (Žvyro g. 34, Talkšos ežeras). Ateik, dalyvauk arba palaikyk savo komandą. Puikus laikas garantuotas!

Popietė su skautais "Beržynėlio" parke
2021-09-04 12:00 - 17:00
Šį rudenį Žemaitijos skautų organizacijos Šiaulių skautai kviečia Jus į renginius, vyksiančius Šiaulių parke „Beržynėlis”.
𝐑𝐮𝐠𝐬𝐞̇𝐣𝐨 𝟒 𝐝𝐢𝐞𝐧𝐚̨ 𝟏𝟐𝐯𝐚𝐥. visų dalyvių lauks užsiėmimai, kurių metu pinsime apyrankes, žaisime skautiškus žaidimus, išmoksime naudotis ugnies skeltuvu bei sužinosime daugiau apie skautiškas jaunimo veiklas.
𝐒𝐩𝐚𝐥𝐢𝐨 𝟗 𝐝𝐢𝐞𝐧𝐚̨ 𝟏𝟐𝐯𝐚𝐥.pristatysime 12 ąžuolų alėją, skirtą nusipelniusiems lietuviškajai skautybei asmenims. Renginį vainikuos skautų koncertas, kurio metu žiūrovai bus kviečiami kartu dainuoti skautiškas bei liaudies dainas.

Šiaulių miesto sporto festivalis 2021
2021-09-04 12:00 - 23:00 | Talkšos pakrantė
Rugsėjo 4 d. 12-23 val. Saulės miestas kvies visus į tradicinį ŠIAULIŲ MIESTO SPORTO FESTIVALĮ. Renginio vieta – prie Geležinės Lapės.
Festivalio metu vyks įvairiausi sporto renginiai, įvairios edukacijos ir pramogos, Olimpinės mylios bėgimas (1988 m), SPALVOTAS VAIKŲ BĖGIMAS (500 m), BĖGIMAS SU SAVO AUGINTINIU (500 m), pramoginė ŠOU ir KONCERTINĖ programa SCENOJE, ZUMBA FIESTA, masinė SPORTAS VISIEMS MANKŠTA, vandens pramogos ir edukacijos ,,Didžiojo drakono valčių pasirodymas” Talšos ežere, pramogos mažiesiems, ,,Linksmieji batutai”, ,,Mažasis oro burbulas” su ponia Mike ir ponu Mikiu, nakties KINAS ,,APIE SPORTĄ”, DJ programa, PIKNIKAS. Jūsų laukia daug įvairių AKTYVIŲ veiklų ir PRAMOGŲ VISAI ŠEIMAI visą dieną, atsiveskite NET ir savo AUGINTINIUS.
Renginio dalyviai turės progą susipažinti su esamomis ir naujomis sporto šakomis bei jas išbandyti (gatvės šokiai, žolės riedulys, futbolas, krepšinis, tenisas, karate, imtynės, fechtavimas, šaudymas, lengvoji atletika ir kt.).
Sudalyvavę ir išmėginę visas festivalio sportines veiklas, atsižymėję VEIKLŲ KORTELĖSE, gaunate FESTIVALIO MARŠKINĖLIUS IR MEDALĮ
Kviečiame aktyviai dalyvauti ir sekti festivalio naujienas, kurių netrukus pateiksime dar daugiau!
Renginio metu bus fotografuojama ir filmuojama, dalyviai neprieštarauja, kad projekto foto ir video medžiaga organizatorių būtų naudojama viešai.
Renginio dalyviai ir žiūrovai renginio metu privalo laikytis saugumo taisyklių.
Dėl ekstremalios Covid-19 situacijos Lietuvoje šventės programa derinama pagal Lietuvos vyriausybės nustatytus reikalavimus
Dėmesio, renginys nemokamas! Dalyvio BILIETAS – ŠYPSENA!

„Colours of Bubbles“ ir Šv. Kristoforo kamerinio orkestro koncertas. „Untold Story: Chapter 2“
2021-09-04 19:00 | Šiaulių kultūros centras
Praėjus ketveriems metams po kultinio projekto „Untold Story“ koncertų, rokeriai „Colours of Bubbles“ ir tituluotas Šv. Kristoforo kamerinis orkestras – vėl lips ant scenos kartu! Nauja programa „Untold Story: Chapter 2“ ir rokas su smogiamąja orkestro galia – koncerte Šiauliuose jau rugsėjo 4 dieną.
„Groti su orkestru – tai visai kas kita, nei tiesiog koncertas – tai nepakartojamas jausmas, kurį stengiamės visą sugerti į save. Tai didžiulė atsakomybė ir emocija, kuri viską atperka. Mėgaujamiems ir dalinamiems šiuo jausmu kartu su klausytojais“, – sako „Colours of Bubbles“.
Pasirodyme „Colours of Bubbles“ atliks su orkestru dar neskambėjusias dainas iš trijų grupės albumų „Inspired by a True Story“, „She Is the Darkness“ ir „9 mm“, tarp jų – kūrinius „Your Ghost“, „To Jane“, „Memento“, „Too Much Is Not Enough“, ir ryškiausius hitus iš pirmųjų „Untold Story“ koncertų – „Home“, „Flags“, „Storm“ ir daugelį kitų.
Šiame renginyje galimybių pasas nėra privalomas!

Koncertas „Amžinoji šviesa“
2021-09-05 13:30
Renginio vieta: Švč. Mergelės Marijos nekaltojo prasidėjimo bažnyčia, Šiauliai (Gegužių g. 57)
Praėjo 28-eri metai nuo istorinio vizito, kai į Lietuvą pirmą kartą atvyko popiežius. Išlipęs iš lėktuvo Jonas Paulius II priklaupė ir pabučiavo Lietuvos žemę. Jo kelių dienų vizitas neseniai nepriklausomybę atgavusiai Lietuvai suteikė didelę moralinę ir diplomatinę paramą, sustiprino tautos dvasią ir vienybės jausmą. Šiai ypatingai progai pažymėti Šiaulių miesto koncertinė įstaiga „Saulė“ rugsėjo 5 d. 13.30 val. Šiaulių Švč. Mergelės Marijos nekaltojo prasidėjimo bažnyčioje (Gegužių g. 57) rengia koncertą „Amžinoji šviesa“.
Dalyvauja:

Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga),
Adrijana Balsytė (sopranas),
Juozas Janužas (tenoras),
Liepa Jurgutavičiūtė (smuikas),
kanklių trio „Aušrinė“ (Regina Marozienė, Regina Vaišnorienė, Lora Andriuškienė),
Šiaulių valstybinio dramos teatro aktorė Nomeda Bėčiūtė.

Koncertas nemokamas!

Šiaulių geležinkelių muziejaus jubiliejinė savaitė
2021-09-06 08:00 - 2021-09-10 17:00
Renginio vieta
Šiaulių geležinkelių muziejus
Dubijos g. 26, Šiauliai
>> Foto kampelis – lankytojai bus kviečiami išbandyti istorines geležinkelininkų uniformas, kepures ir regimuosius signalus bei pasidaryti nuotrauką. Norintys, galės įsikelti į soc. tinklus, pažymėti jubiliejinę grotažymę, pagal kurią bus išrinkta originaliausia nuotrauka ir apdovanota muziejaus prizu.
>> Lankytojų knyga prabyla – Paroda iš įdomiausių lankytojų palinkėjimų, rinktų per visą muziejaus gyvavimo laikotarpį lankytojų knygoje. Tai – lyg kelionė laiku. Keitėsi žmonių raštai, kalba, lūkesčiai ir požiūriai į muziejų, kultūrą ir geležinkelius. Dalis lankytojų atras ir savo rašytus palinkėjimus. Greta, dabarties lankytojai galės priklijuoti ir savo palinkėjimą muziejui.
>> Dokumentinis filmas apie muziejaus istoriją.
>> Jubiliejaus viešinimo akcija muziejaus facebook profilyje.
>> Žaidimas Geležinių lobių medžioklė – įtraukiantis lankytojus į savarankišką eksponatų pažinimą. Atradus visus ar daugumą užkoduotų eksponatų, lankytojai užduočių lapą išmaino į muziejaus prizus.
Geležinkelio stotis:
Vieta – Dubijos g. 44, Šiauliai
>> Paroda apie muziejaus istoriją – nuotraukos iš ekspozicijų, lankytojų mėgstamiausi eksponatai, svarbiausi istoriniai momentai, objektai. Bus vienas didelis arba du mažesni stendai, apžiūrimi iš 4 pusių. Eksponuojama keleivių rūmų viduje.

Susitikimas su TV laidų kūrėju Edvardu Žičkumi
2021-09-06 16:00 - 17:00
Pasitinkant Šiaulių miesto gimtadienį, rugsėjo 6 d. (pirmadienį), 16 val. Šiaulių miesto savivaldybės viešosios bibliotekos Bibliografijos-informacijos skyrius (Aido g. 27) kviečia į susitikimą su kraštiečiu žurnalistu, žurnalo „Stilius“ redaktoriumi, ilgamečiu televizijos laidų kūrėju ir vedėju („Be ribų“ ir kt.), prodiuseriu Edvardu Žičkumi.
Daugiau nei dviejų dešimtmečių patirtį televizijoje sukaupęs ir daugybę pasaulinio garso asmenybių kalbinęs žurnalistas pasidalins mintimis apie žurnalistinį darbą, žiūrovų pamėgtas TV laidas, naujus projektus.
Esant palankiam orui, renginys vyks bibliotekos kiemelyje.
Susitikimo metu privaloma laikytis Lietuvos Respublikos Vyriausybės nustatytų saugumo reikalavimų.
Būtina išankstinė registracija el. paštu rima.girzadiene@smsvb.lt arba renginio vietoje.
Daugiau informacijos telefonu (8 41) 55 26 06.
Renginio metu bus filmuojama ir fotografuojama.
Susitikimas organizuojamas, įgyvendinat Šiaulių miesto savivaldybės remiamą susitikimų-renginių ciklą „Biblioteka arčiau namų 2021“.

30 Metų šviesos / RESURREXIT uždarymo koncertas
2021-09-09 18:00 | Šiaulių dramos teatras
Rugsėjo 9 d. 18 val. Šiauliuose įvyks PREMJERA.
Šiaulių dienų programą papuoš baigiamasis XXXVIII festivalio „Resurrexit” koncertas-performansas „30 metų šviesos“.
Šis renginys skirtas įprasminant tiek pereitais metais minėtą Lietuvos Nepriklausomybės atkūrimo 30-metį, tiek šiemet sukankantį 30 metų jubiliejų, kai sausio 13-osios naktį apgynėme Lietuvos laisvę, o vasario 11 dieną Lietuvos nepriklausomybę pirmoji pripažino Islandija.
Projekto įgyvendinimui susivienijo grupė atlikėjų: dainų autorė ir atlikėja Raminta Naujanytė – Bjelle, režisierius Augustas Gornatkevičius ir choras „Polifonija“, savo idėjas, entuziazmą, patirtį panaudosiantys unikalaus sceninio veiksmo kūrimui.
Programa grindžiama nestandartiniais jaunosios kartos režisieriaus A. Gornatkevičiaus sprendimais, kūrėjos Bjelles bei choro akademinės, elektroninės bei eksperimentinės muzikos derme, kuri pateikiama kaip muzikinis performansas.
Renginys vyks rugsėjo 9 d. 18 val. Šiaulių dramos teatro didžiojoje salėje.
Valstybinis choras „Polifonija“
(meno vadovas ir vyr. dirigentas Linas Balandis)
Raminta Naujanytė – Bjelle
Rež. Augustas Gornatkevičius
Projekto organizatorius Valstybinis choras „Polifonija“
Projekto rėmėjai:
LR Kultūros ministerija,
Šiaulių miesto savivaldybės administracija
Bilietus platina TicketMartket.lt
Bilietų kaina 10 ir 7 EUR (su nuolaida).
Nuolaida taikoma moksleiviams, studentams, senjorams ir neįgaliesiems pateikus tai įrodantį dokumentą).
Renginys įvyks vadovaujantis tuo metu galiojančioms SAM rekomendacijoms.
*Dėl nenumatytų COVID-19 sukeltų aplinkybių, organizatoriai pasilieka teisę keisti renginio datą.

JOKŪBAS JACOVSKIS. Trisdešimt trys viršeliai. Parodos atidarymas
2021-09-09 18:00 | „Laiptų galerija”
Tęsiame tradiciją – „Laiptų galerijoje“ Rugsėjis – litvakų (Lietuvos žydų) kultūros mėnuo. Rugsėjo 9 d. 18 val. Jokūbo Jacovskio kūrybos parodos „Trisdešimt trys viršeliai“ atidarymas.
J. Jacovskis gimė 1959 m. Vilniuje. 1976 – 1982 m. studijavo grafiką Valstybiniame dailės institute (dabar Vilniaus dailės akademija). Parodose dalyvauja nuo 1981 m., nuo 1988 m. yra Lietuvos dailininkų sąjungos narys, nuo 1996 m. – Lietuvos grafinio dizaino asociacijos narys. Dailininkas kuria knygos meno ir plakato srityse. J. Jacovskio apipavidalintos knygos pelnė daugybę premijų ir diplomų Lietuvos knygos meno ir Baltijos šalių knygos meno konkursuose.
J. Jacovskis Lietuvos knygos mene yra vienas profesionaliausių kūrėjų. Pirmoje personalinėje J. Jacovskio parodoje eksponuojama tik labai nedidelė jo gausios kūrybos dalis – vos 33 knygų viršeliai. Dailininkas knygų neiliustruoja, bet formuoja knygą kaip meninę visumą. Jo sukurti įvairių žanrų leidinių viršeliai išsiskiria ne tik savitu braižu bei originalumu, bet ir gilia knygos meno samprata.
Parodos atidaryme dalyvaus rašytojas Rolandas Rastauskas. Parodą pristatys menotyros dr. Danutė Zovienė. Paroda rengiama, gavus Lietuvos kultūros tarybos individualią stipendiją. Paroda veiks iki spalio 5 d.
Primename, kad Jokūbo Jacovskio paroda „Trisdešimt trys viršeliai“ „dalyvaus“ visuose litvakų kultūros mėnesio dienų renginiuose – rugsėjo 15 d. 18 val. Rafailo Karpio koncertas „Laiškai iš praeities“, rugsėjo 23 d. 18 val. literatūros vakaras, kuriame tekstus iš Avromo Suckeverio rinkinių „Kapo vaikas“ ir „Žaliasis akvariumas“ skaitys aktoriai Monika Šaltytė ir Juozas Bindokas, muzikuos Gleb Pyšniak (violončelė) ir Rokas Zubovas (fortepijonas), rugsėjo 30 d. 18 val. pristatoma naujas „Laiptų galerijos“ leidinys „Gyvenimo istorijos“.
Svarbu – būtina išankstinė registracija:
tel. 841 200 643
el.p. toma.galerija@gmail.com
Parengė Ričardas Jakutis

XIII-as tarptautinis vaikų ir jaunimo teatrų festivalis ,,Baltoji varnelė“
2021-09-10 12:00 - 21:00 | Šiaulių dramos teatras
XIII-as tarptautinis vaikų ir jaunimo teatrų festivalis ,,Baltoji varnelė“ – kūrybinė laboratorija vyks rugsėjo 8-12 d. Renginyje dalyvauja teatro kolektyvai iš Lietuvos, Latvijos ir Slovėnijos.
Festivalio atidarymas Rugsėjo 9 d. 12.00 val. Šiaulių kultūros centre (Aušros al. 31).
Festivalio uždarymas Rugsėjo 11 d. 17.00 val. Šiaulių menų mokyklos vaikų ir jaunimo teatro studijoje ,,Kompanija šauni“ ( Vytauto 103 a).

Festivalis Valstybiniame Šiaulių dramos teatre vyks 2021 rugsėjo 10 d.
Numatomi spektakliai:
Valstybiniame Šiaulių dramos teatre (Tilžės 155)
12.00 Rygos katalikiškos gimnazijos teatras KŪRYBA
PADARAS pagal V. Ponizov pjesę ,,Aš esu žvėris“ (trukmė 40 min.)
Teatro vadovė ir režisierė A. Nuša

14.15 Alytaus jaunimo centro dramos studija SKRAJOKLIAI
ADRIANO MOULO BRENDIMO KANČIOS D.Kymantaitė pagal S.Townsend (trukmė 70 min.)
Teatro vadovai ir spektaklio režisieriai I.Ivanauskienė, J. Gaižauskas

17.00 Pasvalio kultūros centro jaunimo teatras DrAma
EKSPERIMENTAS GYVENTI pagal D. Opolskaitę (trukmė 55 min.)
Teatro vadovė ir spektaklio režisierė A. Simonaitė

19.45 Alytaus jaunimo centro miuziklo grupė
MAMA MIA miuziklas skambant grupės ,,Abba” dainoms (trukmė 65 min.)
Teatro vadovai ir spektaklio režisieriai I.Ivanauskienė, J. Gaižauskas

BIG BAND FESTIVAL ŠIAULIAI 2021 | Pirma diena
2021-09-10 18:30 | Saulės laikrodžio aikštėje (Ežero g. 64)
12-asis tarptautinis festivalis „Big Band Festival Šiauliai 2021“ rugsėjo 10 ir 11 dienomis kviečia visus kokybiškos muzikos išsiilgusius šiauliečius ir miesto svečius į Saulės Laikrodžio aikštę prie auksinio berniuko (Ežero g. 64). Profesionalūs bigbendai ir džiazo kolektyvai ne tik iš Lietuvos, bet ir iš užsienio šalių žiūrovus džiugins meistriškais pasirodymais bei nuotaikingomis muzikinėmis programomis. Būtinai apsilankykite!
Visi festivalio koncertai nemokami!

Rugsėjo 10 d. (penktadienis)
18.30–19.30 val. Kauno bigbendas (Lietuva). Vyr. Dirigentas Jievaras Jasinskis.
19.45–20.45 val. Šiaulių bigbendas (Lietuva), trimitininkas Lasse Lindgren (Švedija). Meno vadovas ir dirigentas Raitis Ašmanis.
21.00–22.00 val. Latvijos Radijo bigbendas, solistas Chris Noah (Latvija). Meno vadovas ir dirigentas Kārlis Vanags.

Vedėjas – muzikologas Viktoras Gerulaitis.

Daugiau informacijos www.saule.lt arba koncertų salės „Saulė“ bei Šiaulių bigbendo feisbuko paskyrose.

Organizatorius: Šiaulių miesto koncertinė įstaiga „Saulė“.

NEMOKAMAS RENGINYS „Šeimos SVEIKAtoS piknikas“
2021-09-11 12:00 | Šiaulių universiteto Botanikos sodas
Šiaulių miesto savivaldybės visuomenės sveikatos biuras rugsėjo 11 d. 12.00 val. kviečia šiauliečius į NEMOKAMĄ „Šeimos SVEIKAtoS pikniką“ Vilniaus universiteto Šiaulių akademijos Botanikos sode. Renginyje dalyviai atliks įvairias sveikatinimo užduotis edukacinėse stotelėse. Piknikausime ir sveikai leisime laiką gryname ore!
Renginį ves ir koncertuos 15 metų jau skaičiuojanti grupė „Ritmas kitaip”, grojantys įvairiausiais netradiciniais ir tradiciniais mušamaisiais instrumentais suburs visus dalyvauti įvairiose užduotyse ir žaidimuose.
Renginio svečiams pasiūlysime dalyvauti Biuro specialistų ir socialinių partnerių – Plaukimo centro „Delfinas“, Šiaulių miesto savivaldybės globos namų, Jaunųjų technikų centro, Šiaulių Dailės mokyklos – parengtose užduotyse ir edukacijose bei laimėti Biuro ir kitų renginio partnerių „Triušio kepyklėlė“, UAB „Rūta“ įsteigtus prizus.

Renginyje skanausime Šiaulių profesinio rengimo centro išvirtą rudeninį šiupinį.
Viso renginio metu profesionali fotografė nemokamai fotografuos šeimas prie šiam renginiui sukurtos fotosienelės.
Pasirūpinkite tinkama lietuviškam rudeniui apranga ir pasiruoškite smagiam šeimos piknikui!
Išankstinę dalyvių registraciją rasite čia: https://forms.gle/J9qAr4CUY1CBZh5Q7.
Registracija vykdoma iki rugsėjo 9 dienos, 16.00 val.
Dėl išsamesnės informacijos galite teirautis el. paštu:
renata.jadlauskiene@sveikatos-biuras.lt
karolina.rusinskiene@sveikatos-biuras.lt
Taip pat telefonu:
8 673 64 743
8 678 71 932.

BIG BAND FESTIVAL ŠIAULIAI 2021 | Antra diena
2021-09-11 18:00 | Saulės laikrodžio aikštėje (Ežero g. 64)
12-asis tarptautinis festivalis „Big Band Festival Šiauliai 2021“ rugsėjo 10 ir 11 dienomis kviečia visus kokybiškos muzikos išsiilgusius šiauliečius ir miesto svečius į Saulės Laikrodžio aikštę prie auksinio berniuko (Ežero g. 64). Profesionalūs bigbendai ir džiazo kolektyvai ne tik iš Lietuvos, bet ir iš užsienio šalių žiūrovus džiugins meistriškais pasirodymais bei nuotaikingomis muzikinėmis programomis. Būtinai apsilankykite!

Visi festivalio koncertai nemokami!

Rugsėjo 11 d. (šeštadienis)
18.00–18.45 val. Šiaulių Romuvos gimnazijos džiazo orkestras „Romuva“ (Lietuva). Meno vadovas ir dirigentas Romualdas Žukauskas.
19.00–20.00 val. grupė „Mood Sellers“ (Lietuva).
20.15–21.15 val. Klaipėdos džiazo orkestras, solistai Violeta ir Vilius Tarasovai (Lietuva). Meno vadovas ir dirigentas Kęstutis Sova.
21.30–23.00 val. grupė „Radio Kaizman“ (Prancūzija).

Vedėja – Raimonda Sližienė.

Koncertas „LUDWIG VAN BEETHOVEN KITAIP“
2021-09-12 13:30
Renginio vieta: Šiaulių Šv. apaštalų Petro ir Pauliaus katedra, Aušros takas 3
1770 metais gruodžio 17 d. pasaulį išvydo klasikinės muzikos genijus – kompozitorius Ludwigas van Beethovenas. 28-erių metų pradėjęs kurti ir 50-ties visiškai klausos netekęs muzikas per savo negandų pilną gyvenimą sukūrė tokių šedevrų, kuriuos bent kartą gyvenime yra girdėjęs net ir klasika nesidomintis muzikos mylėtojas. Jo kūryba išpopuliarėjo kompozitoriui dar gyvam būnant ir išliko aktuali iki pat šių dienų.
Rugsėjo 12 d. 13.30 val. (po šv. Mišių už Šiaulių bendruomenę) Šiaulių Šv. apaštalų Petro ir Pauliaus katedroje (Aušros tak. 3) skambės koncertas „Ludwig van Beethoven kitaip“. Programoje Ludwig van Beethoven Trigubas koncertas smuikui, violončelei, fortepijonui ir orkestrui C-dur (V. Čepinskio versijos styginių orkestrui premjera).

Dalyvauja:
Vilhelmas Čepinskis (smuikas),
Mindaugas Bačkus (violončelė),
Motiejus Bazaras (fortepijonas),
„Camerata Solaris“ (Šiaulių kamerinis orkestras), meno vadovas ir dirigentas Vilhelmas Čepinskis.
Diriguos Vilhelmas Čepinskis.

Koncerto vedėja Raimonda Sližienė.

Koncertas nemokamas!
